D Museum, won e wäsentlige, identitätsstiftende Deil vo dr Basler Kultur und Kulturpolitik usmache, chömme von ere private und staatlige Sammligsdätigkeit und Kulturförderig, wo bis ins 16. Johrhundert zruggoht. Die staatlige Museum vom Kanton Basel-Stadt si 1661 entstande, wo d Stadt und d Universität Basel s private Amerbach-Kabinett kauft hai und si die eltisti Museumssammlig vom ene bürgerlige Gmeinwäse, wo ununterbroche bestande het. Sit de 1980er Johr si mehreri Sammligen in Neubaute zuegänglig gmacht worde, wo as avantgardistischi Museumsarchitektur bekannt worde si.